הילרי לינדזי

הילרי לי לינדזי (באנגלית: Hillary Lee Lindsey; נולדה בשנת 1977) היא זמרת-יוצרת אמריקאית. היא כתבה שירים עם או עבור מספר אמנים, כולל מישל בראנץ', פיית' היל, מרטינה מק'ברייד, שאקירה, ליידי אנטבלום, גארי אלן, שרה אוונס, קארי אנדרווד, קלי פיקלר, בון ג'ובי, טיילור סוויפט, ליידי גאגא, טים מקגרו ולוק בריאן. בשנים 2006 ו-2016, זכתה לינדזי בפרס גראמי בקטגוריית "שיר הקאנטרי הטוב ביותר" עבור "Jesus, Take the Wheel" של קארי אנדרווד ו-"Girl Crush" של ליטל ביג טאון. בשנת 2011 קיבלה לינדזי מועמדות לפרס אוסקר על "Coming Home", שהוקלט על ידי גווינת' פלטרו כחלק מ-Country Strong, בקטגוריית "השיר המקורי הטוב ביותר". "Coming Home" הועמד לפרס גלובוס הזהב באותה השנה בקטגוריית "השיר המקורי הטוב ביותר" יחד עם "There's a Place for Us", של אנדרווד. נכון לשנת 2018, היא כתבה כ-20 שירים שכבשו פסגות מצעדים.

היא הייתה מועמדת שלוש פעמים לפרס הגראמי בקטגוריית "שיר השנה" על שיריה "Jesus, Take the Wheel", "Girl Crush" ו-"Always Remember Us This Way".

ביוגרפיה
לינדזי גדלה בוושינגטון, ג'ורג'יה. היא בתם של ריקי וקתי לינדזי. אביה היה מתופף. היא התחילה לכתוב שירים בגיל שנתיים. היא המשיכה לשיר במקהלת הכנסייה שלה וזכתה בפרס הראשון שלה בגיל שמונה בחלון הראווה לכישרונות "Kiwanis" המקומי. כילדה, היא זכתה בתחרויות שירה שונות והחלה את הקריירה שלה כזמרת-יוצרת ב-1996.

לינדזי סיימה את לימודיה בתיכון מקיף וושינגטון וילקס ועברה לנאשוויל בשנת 1994, כדי להירשם לבית הספר למוזיקה באוניברסיטת בלמונט.

קריירה
לינדזי חתמה על עסקת פרסום במהלך שנת הלימודים האחרונה שלה באוניברסיטת בלמונט. היא חתמה על הסכם ההוצאה לאור הראשון שלה בשנת 1997. מאוחר יותר, היא הוחתמה כאמנית בחברת סוני מיוזיק אנטרטיינמנט, אך לאחר שלושה חודשים היא עזבה החברה. בשנת 2008 כתבה את "Fearless" עם טיילור סוויפט, כחלק מהשתתפותה באלבומה, Fearless. "Fearless" ספג שבחים ביקורתיים רבים מטעם מבקרי המוזיקה, שטענו כי "השיר פונה לכל קבוצות הגיל השונות". בנוסף לכך, הוא זכה בשני פרסי BMI בקטגוריות "שירים עטורי פרסים" ו"ההוצאה לאור של השנה". הוא זכה להצלחה בעיקר בארצות הברית, כאשר הגיע למקום העשירי במצעד שירי הקאנטרי, והתשיעי במצעד הבילבורד הוט 100. הוא קיבל את תואר הזהב מטעם איגוד תעשיית ההקלטות האמריקאי לפני שיצא כסינגל והיה הראשון בהיסטוריה שהצליח לעשות זאת.

לאחר ההצלחה לה זכתה בשנת 2008, המשיכה לינדזי לכתוב שירים לאמנים כמו קארי אנדרווד ("Last Name", "Church Bells", "Dirty Laundry" ו-"Cry Pretty") וליידי גאגא ("Always Remember Us This Way"). בשנת 2012, כתבה עם סוויפט את הלהיט "Red" שזכה לביקורות חיוביות רבות מטעם מבקרי המוזיקה, אשר שיבחו את הליריקה שלו, אך היו שחלקו על ההרכב שלו. "Red" הגיע למקום השני במצעד שירי הקאנטרי והשישי במצעד הבילבורד הוט 100. במצעד שירי הקאנטרי הוא שהה במשך 42 שבועות והיה לראשון של סוויפט שהצליח לעשות זאת.

חברותיה של לינדזי, לורי מק'קנה וליז רוז, התאגדו יחד לשלישייה בשם "Love Junkies", שכתבו יחד שירים לאמנים כמו ליידי גאגא וליטל ביג טאון.

 חיים אישיים 
לינדזי נשואה לכותב השירים קארי בארלו. לזוג יש בת שנולדה בשנת 2015.

יש לה שתי אחיות, לורן לינדזי פאולר וטיילור האריס לינדזי. טיילור לינדזי היא מנהלת סוני מוזיקה נאשוויל.

 שירים שכתבה, הלחינה או הפיקה 
ממוזער|260x260px|טיילור סוויפט, עמה כתבה לינדזי את הלהיט "Fearless".
ממוזער|260x260px|קארי אנדרווד לה כתבה לינדזי שירים רבים כדוגמת "Jesus, Take the Wheel" ו-"Little Toy Guns".
 שנה אמנ/ית שיר אלבום 2001"Blessed" מרטינה מק'בריידGreatest Hits2003"This One's for the Girls"Martina 2005"Jesus, Take the Wheel" קארי אנדרוודSome Hearts"Starts with Goodbye"2007"Wasted""So Small"Carnival Ride2008"Last Name""Just a Dream"2009"Someday When I Stop Loving You""Sooner or Later"מישל בראנץ'Everything Comes and Goes 2010"Fearless" טיילור סוויפטFearless"American Honey" ליידי אנטבלוםNeed You Now"When I Look at You"מיילי סיירוסThe Time of Our Lives"My Heart Beats for Love"Can't Be Tamed"There's a Place for Us"קארי אנדרוודThe Chronicles of Narnia2012"Two Black Cadillacs"Blown Away2013"See You Again""Sober"ליטל ביג טאוןTornado2014"Medicine" שאקירה ובלייק שלטוןShakira"You Sound Good to Me"לוסי היילRoad Between"Shotgun Rider"טים מקגרוSundown Heaven Town"Girl Crush"ליטל ביג טאוןPain Killer2015"Pain Killer""Little Toy Guns"קארי אנדרוודGreatest Hits: Decade #1"Smoke Break"Storyteller2016"Church Bells""Dirty Laundry""A-Yo"ליידי גאגאJoanne"Million Reasons""Grigio Girls"2017"You Look Good"ליידי אנטבלוםHeart Break"When Someone Stops Loving You"ליטל ביג טאוןThe Breaker2018"Cry Pretty"קארי אנדרוודCry Pretty"Always Remember Us This Way"ליידי גאגאA Star Is Born"Wonder Woman"קייסי מאסגרייבסGolden Hour2019"Knockin' Boots"לוק בריאןBorn Here Live Here Die Here"What She Wants Tonight""I'll Never Love Again"ליידי גאגא ובראדלי קופרA Star Is Born"It All Comes Out in the Wash"מירנדה למברטWildcard2020"Almost Maybes"ג'ורדן דייוויסJordan Davis

פרסים ומועמדויות
שנהפרסקטגוריהעבורתוצאהמקור2024פרס האקדמיה למוזיקת קאנטריפזמונאי השנההילרי לינדזיפרס איגוד מוזיקת הקאנטרישיר השנה"Burn It Down"

קישורים חיצוניים

 הערות שוליים 

קטגוריה:זמרי-יוצרי קאנטרי אמריקאים
קטגוריה:זמרים-יוצרים אמריקאים
קטגוריה:זמרות-יוצרות אמריקאיות
קטגוריה:זוכי פרס גראמי
קטגוריה:זוכות פרס גראמי
קטגוריה:זמרות קאנטרי אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1977
קטגוריה:אמריקאים שנולדו ב-1977